Limbažos

**PASKAIDROJUMA RAKSTS**

**Limbažu novada pašvaldības 2019.gada 27.jūnija saistošajiem noteikumiem Nr.28**

**“Grozījumi Limbažu novada pašvaldības 2012.gada 24.maija saistošajos noteikumos Nr.16**

**„Par svētku pabalstiem”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Saskaņā ar likuma „Par pašvaldībām” 43.panta trešo daļu, dome ir tiesīga pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi. |
| 2. Īss projekta satura izklāsts | Saistošie noteikumi ,,Grozījumi Limbažu novada pašvaldības2012.gada 24.maija saistošajos noteikumos Nr.16 „Par svētku pabalstiem”” palielina pabalsta apmēru politiski represētajām personām no 30.00 EUR uz 60.00 EUR, precizē pabalsta pasniegšanas kārtību. |
| 3. Informācija par plānoto projekta ietekmi uz pašvaldības budžetu | Saistošie noteikumi nebūtiski ietekmēs budžetu, jo līdzekļi pabalstiem jau ir bijuši paredzēti iepriekš, Limbažu novadā ir ap 150 politiski represētās personas un budžetā papildus nepieciešami vidēji 4500,00 EUR.Nav nepieciešams veidot jaunas, no pašvaldības budžeta finansētas, institūcijas saistošo noteikumu izpildei. |
| 4. Informācija par administratīvajām procedūrām | Administratīvās procedūras netiek mainītas. |
| 5. Informācija par konsultācijām ar privātpersonām | Nav attiecināms. |

Limbažu novada pašvaldības

Domes priekšsēdētāja 1.vietniece I.Zariņa

**saistošie noteikumi**

Limbažos

2019.gada 27.jūnijā Nr.28

**APSTIPRINĀTI**

ar Limbažu novada domes

27.06.2019. sēdes lēmumu

 (protokols Nr.13, 31.§)

*PRECIZĒTI ar*

*Limbažu novada domes*

 *25.07.2019. sēdes lēmumu*

 *(protokols Nr.15, 27.§)*

**Grozījumi Limbažu novada pašvaldības 2012.gada 24.maija saistošajos noteikumos Nr.16**

**„Par svētku pabalstiem”**

*Izdoti saskaņā ar*

*likuma „Par pašvaldībām” 43.panta trešo daļu*

Izdarīt Limbažu novada pašvaldības 2012.gada 24.maija saistošajos noteikumos Nr.16 „Par svētku pabalstiem” šādus grozījumus:

1. Izteikt 18. līdz 20.punktu šādā redakcijā:

“18. Pabalsts tiek piešķirts politiski represētajām personām, atzīmējot Latvijas Republikas proklamēšanas gadadienu, pamatojoties uz Iedzīvotāju reģistra sniegtajām ziņām, bez personas iesnieguma.

19. Pabalsts tiek piešķirts Limbažu novadā deklarētajām politiski represētajām personām, katrai – 60,00 *euro*, ko piešķir naudā, un līdz 7,50 *euro*, ko piešķir natūrā (ziedu, piemiņas lietu veidā).

20. Pabalstu līdz 7,50 *euro*, ko piešķir natūrā (ziedu, piemiņas lietu veidā), pasniedz pašvaldības attiecīgā pagasta pārvaldes vadītājs vai administrācijas pārstāvis politiski represēto personu godināšanas pasākumos vai attiecīgajā pašvaldības pagasta pārvaldē. Pabalsts 60,00 *euro*, ko piešķir naudā, tiek izsniegts valsts svētkos, un tā pasniegšanu organizē attiecīgā pagasta pārvaldes vadītājs un Administratīvā nodaļa Limbažu pilsētā.”

Limbažu novada pašvaldības

Domes priekšsēdētāja 1.vietniece I.Zariņa